**- НАЦРТ -**

На основу члана 82. Закона о локалној самоуправи "Службени гласник Републике Српске" бр. 97/16, 36/19 и 61/21), члана 21. Закона о комуналним дјелатностима ("Службени гласник Републике Српске" број 124/11, 100/17) и члана 18. став 1. тачка 8. Статута Града Градишка ("Службени гласник општине Градишка" број 4/17 и "Службени гласник Града Градишка", број 5/19) Скупштина града Градишка на сједници одржаној дана \_\_\_\_\_\_\_\_\_\_ 2023. године донијела је:

**О Д Л У К У**

 **о измјенама Програма заједничке комуналне потрошње за 2023. годину**

**I**

У Програму заједничке комуналне потрошње за 2023. годину ("Службени гласник града Градишка" број 16/22), у тачки II Одржавање јавне хигијене, подтачка 1. Чишћење и прање улица, 2. Одржавање јавног зеленила, 3. Одржавање спомен парка Слободе и 6. Одржавање спомен-обиљежја, мијењају се и гласе:

**"II ОДРЖАВАЊЕ ЈАВНЕ ХИГИЈЕНЕ**

**1. Чишћење и прање улица**

Чишћење јавно-саобраћајних површина (градске улице, тротоари, тргови, јавна паркиралишта) обухвата прикупљање отпада и метење са саобраћајних површина, пражњење корпица, скидање плаката и др.

Прање саобраћајних површина и одржавање објеката за одводњу (редовно прање јавних саобраћајних површина, ванредно прање послије временских непогода, повећаног обима кориштења и др.)

|  |  |  |  |
| --- | --- | --- | --- |
| Р.бр. | Опис радова | Количина x цијена | Укупно(КМ) |
| 1. | Чишћење јавно-саобраћајних површина 1А зоне4.160,00 m² x 21 дан x 9 мј. | 786.240,00x0,018 | 14.152,32 |
| 2. | Чишћење јавно-саобраћајних површина 1Б зоне6.702,00 m² x 13 дана x 9 мј. | 784.134,00x0,018 | 14.114,41 |
| 3. | Прање 1А зоне два пута седмично 4.160,00 m² x 8 дана x 9 мј. | 299.520,00x0,0065 | 1.946,88 |
| 4. | Прање 1Б зоне једном седмично 5.600,00 m² x 4 дана x 9 мј. | 201.600,00x0,0065 | 1.310,40 |
| 5. | Чишћење јавно-саобраћајних површина 2 зоне7.630,00 m² x 5 дана x 9 мј  | 343.350,00x0,018 | 6.180,30 |
| 6. | Прање 2 зоне два пута мјесечно7.527,00 m² x 2 дана x 9 мј | 135.486,00x0,0065 | 880,66 |
| 7. | Чишћење јавно саобраћајних површина 3 зоне2.985,00 m² x 4 дана x 9 мј. | 107.460,00x0,018 | 1.934,28 |
| 8. | Прање 3 зоне два пута мјесечно18.512,00 m² x 2 дана x 9 мј | 333.216,00x0,0065 | 2.165,90 |
| 9. | Чишћење јавно-саобраћајних површина 4 зоне4.060,00 m² x 2 дан x 9 мј  | 73.080,00x0,018 | 1.315,44 |
| 10. | Прање 4. зоне 18.920,00 m² x2 дана x 6 мј | 227.040,00x0,0065 | 1.475,76 |
| 11. | Одвоз смећа са јавно-саобраћајних површина седмично једна тура  | 48 x 100,00 | 4.800,00 |
| 12. | Прикупљање отпада и ванредно чишћење и прање јавних површина послије повећаног обима кориштења јавних површина, елементарних непогода и сл. | паушално | 400,00 |
| 13. | Одвоз и депоновање отпада | паушално | 390.000,00 |
| 14. | Уништавање и спрјечавање раста корова на споју коловоза и тротоара на јавно саобраћајним површинама  | паушално | 1.254,73 |
| 15. | Чишћење и пропирање уличних сливника,оборинске канализације и других одводних објеката | паушално | 1.254,73 |
|   | УКУПНО са ПДВ-ом: 443.185,81 x 1,17% | **518.527,40** |

**2. Одржавање јавног зеленила**

Зеленило као саставни дио животне средине човјека, све је више угрожено бројним интервенцијама човјека; радовима на изградњи инфраструктуре у насељима, интезивирањем саобраћаја, изградњом асфалтних комуникација и др. У циљу очувања и одржавања постојећих зелених површина потребно је предузети сљедеће активности:

- у парковима у ужем центру града вршити кошење три до четири пута годишње;
- вршити дјелимичну до потпуну реконструкцију уништених или оштећених травњака;

- орезивати живе ограде и украсно грмље односно вршити њихово обликовање два до три пута годишње;

- орезивање украсног жбуња вршити у складу са динамиком цвјетања и карактеристикама врсте;

- одржавати, уређивати и опремати јавне, зелене и рекреационе површине као што су: паркови, дрвореди, травњаци, зелене површине поред саобраћајница и стамбено пословних објеката (објекти колективног становања), површине за рекреацију, обале ријека;

- одржавати дрвеће и шумско растиње у парковима и дрворедима поткресавањем, залијевањем, замјеном дотрајалих и болесних стабала и вршити њихову заштиту од болести и штеточина.

Побројане активности потребно је предузимати током цијеле године у зависности од вегетативног периода и годишњег доба.

|  |  |  |  |
| --- | --- | --- | --- |
| Р.бр. | Опис радова | Количина x цијена | Укупно(KM) |
| 1. | Одржавање травњака, кошење ротационом косилицом, изграбљавање и одвоз траве на депонију.једном годишње307.692,00 m² x 1три пута годишње50.950,00 m² x 3четири пута годишње 9.869,00 m² x 4 | 307.692,00x0,065152.850,00x0,06539.476,00x0,065 | 19.999,989.935,252.565,94 |
| 2. | Орезивање живе ограде са обликовањем 2 пута годишње 1.534,00 m² x 2 | 3.068,00x0,95 | 2.914,60 |
| 3. | Дубоко окопавање и орезивање украсног грмља и ружичњака, орезивање и обликовање дрвећа  | паушално | 4.633,90 |
| 4. | Јесење грабљење лишћа са одвозом на депонију30.000,00 x 3 | 90.000,00x0,042 | 3.780,00 |
| 5. | Репродуктивна садња дрвећа, траве и др. растиња, као и рекултивација уништених и оштећених травњака | паушално | 16.500,00 |
| 6. | Одржавање цвијетњака (окопавање, замјена сезонског цвијећа, залијевање и сл). | паушално | 7.000,00 |
|   | УКУПНО са ПДВ-ом: 67.329,67 x 1,17% | **78.775,71** |

**3. Одржавање спомен парка Слободе**

|  |  |  |  |
| --- | --- | --- | --- |
| Р.бр. | Опис радова | Количина x цијена | Укупно(KM) |
| 1. | Чишћење асфалтних и бетонских површина и одвоз смећа10.000,00 m² x 10 дана x 9 мј. | 900.000,00x0,0026 | 2.340,00 |
| 2. | Кошење травњака око споменика са свим потребним радњама 2.200,00 m² x 7 | 15.400,00x0,065 | 1.001,00 |
| 3. | Кошење травњака у цијелом спомен парку са свим потребним радњама 6.000,00 m² x 13 | 78.000,00x0,065 | 5.070,00 |
| 4. | Грабљење лишћа са травњака у Спомен парку са свим потребним радњама6.000,00 m² x 2 | 12.000,00x0,042 | 504,00 |
|   | УКУПНО са ПДВ-ом: 8.915,00 x 1,17% | **10.430,55** |

|  |  |  |
| --- | --- | --- |
| **6.** | **Одржавање спомен-обиљежја** | **17.600,00** |

**II ОДРЖАВАЊЕ ЈАВНЕ ХИГИЈЕНЕ – ЗБИРНА РЕКАПИТУЛАЦИЈА**

|  |  |  |
| --- | --- | --- |
| Р.бр. | Опис радова | Укупно(KM) |
| 1. | Чишћење и прање улица | 518.527,40 |
| 2. | Одржавање јавног зеленила | 78.775,71 |
| 3. | Одржавање Спомен парка слободе | 10.430,55 |
| 4. | Комунална опрема | 10.530,00 |
| 5. | Рад азила за напуштене - изгубљене псе и ветеринарске услуге | 40.000,00 |
| 6. | Одржавање спомен обиљежја | 17.600,00 |
| 7. | Изнајмљивање санитарних кабина | 15.000,00 |
| 8. | Уређење јавних површина | 5.400,00 |
| 9. | Уређење обале Саве | 8.000,00 |
| 10. | Одржавање јавне хигијене Горњи Подградци | 6.013,30 |
| 11. | Одржавање јавне хигијене Нова Топола | 5.008,24 |
| 12. | Одржавање јавне хигијене Орахова | 2.021,76 |
| 13. | Одржавање градских улица у зимском периоду без снијежних падавина | 4.000,00 |
|   | УКУПНО са ПДВ-ом: | **721.306,96"** |

**II**

Тачка III Одржавање улица, мијења се и гласи:

"**III ОДРЖАВАЊЕ УЛИЦА**

Одржавање јавних саобраћајних површина у насељу обухвата поправку и модернизацију улица, плочника, тргова, одржавање хоризонталне и вертикалне сигнализације, одвођење атмосферских вода и других падавина са јавних површина. Планирана средства за редовно одржавање асфалтних и макадамских саобраћајница одређена су на основу стечених искустава из претходних година и постојећег стања.

Одржавање асфалтних саобраћајница углавном би се односило на: санацију ударних рупа на коловозу асфалт бетоном и бито шљунком, уградњу асфалта за израду нових слојева краћих дионица у склопу редовног одржавања, санацију слабоносиве коловозне конструкције, санацију доњег слоја коловозне конструкције, сјечење шибља и растиња у појасу саобраћајница, санацију рампи за инвалиде, санацију пјешачких површина и санацију објеката за одводњу и банкина. Одржавање макадамских коловоза би се односило на: санацију макадамског коловоза са планирањем и ваљањем постојеће подлоге те набавку и уградњу каменог материјала са ваљањем до потребне збијености, санацију објеката за одводњу (одводни канали, пропусти), земљане радове (машински ископ хумуса и земље, планирање постељице) и сјечење шибља и растиња.

|  |  |  |
| --- | --- | --- |
| Р.бр. | Опис радова | Укупно(KM) |
| 1. | Одржавање хоризонталане саобраћајне сигнализације | 29.000,00 |
| 2. | Одржавање вертикалне саобраћајне сигнализације | 14.000,00 |
| 3. | Одржавање саобраћајне опреме | 8.000,00 |
| 4. | Одржавање видеонадзора | 7.000,00 |
| 5. | Одржавање семафора | 7.000,00 |
| 6. | Одржавање улица са асфалтним коловозом | 79.000,00 |
| 7. | Одржавање улица са макадамским коловозом | 15.000,00 |
|   | УКУПНО са ПДВ-ом: | **159.000,00"** |

**III**

Тачка IV Одржавање јавне расвјете, мијења се и гласи:

"**IV ОДРЖАВАЊЕ ЈАВНЕ РАСВЈЕТЕ**

|  |  |  |
| --- | --- | --- |
| Р.бр. | Опис радова | Укупно(KM) |
| 1. | Утрошак електричне енергије у приградским и градским мјесним заједницама | 655.000,00 |
| 2. | Редовно одржавање јавне расвјете | 20.000,00 |
| 3. | Расходи за закуп јавне расвјете | 120.000,00 |
|   | УКУПНО са ПДВ-ом: | **795.000,00"** |

**IV**

Поглавље Рекапитулација потребних средстава по предложеном програму, мијења се и гласи:

"**РЕКАПИТУЛАЦИЈА ПОТРЕБНИХ СРЕДСТАВА ПО ПРЕДЛОЖЕНОМ ПРОГРАМУ**

|  |  |  |
| --- | --- | --- |
| Р.бр. | Опис радова | Укупно(KM) |
| II | ОДРЖАВАЊЕ ЈАВНЕ ХИГИЈЕНЕ | 721.306,96 |
| III | ОДРЖАВАЊЕ ГРАДСКИХ УЛИЦА | 159.000,00 |
| IV | ОДРЖАВАЊЕ ЈАВНЕ РАСВЈЕТЕ | 795.000,00 |
| V | УНИШТАВАЊЕ КОМАРАЦА И РАДОВИ НА ДЕКОРАЦИЈИ | 65.000,00 |
| VI | ОРГАНИЗАЦИЈА И РАД ЗИМСКЕ СЛУЖБЕ | 43.000,00 |
| **УКУПНО ПОТРЕБНА СРЕДСТВА**  | **1.783.306,96** |

**V**

Ова Одлука ступа на снагу осмог дана од дана објављивања у "Службеном гласнику Града Градишка".

Број: ПРЕДСЈЕДНИК

Дана: СКУПШИНЕ ГРАДА

Градишка Миленко Павловић

**ПРАВНИ ОСНОВ:**

Правни основ за доношење ове Одлуке садржан је у члану 22. Закона о комуналним дјелатностима Републике Српске ("Службени гласник Републике Српске" бр. 124/11 и 100/17), којим је прописано да јединица локалне самоуправе обезбјеђује средства за одржавање објеката и уређаја заједничке комуналне потрошње кроз доношење посебног програма. Чланом 82. Закона о локалној самоуправи (“Службени гласник Републике Српске”, бр. 97/16, 36/19 и 61/21) прописано је да Скупштина јединице локалне самоуправе при вршењу послова из своје надлежности доноси одлуке и чланом 18. Статута Града Градишка ("Службени гласник општине Градишка" број 4/17 и "Службени гласник Града Градишка" број 5/19) којим је прописано да Град Градишка обезбјеђује претпоставке за обављање комуналних дјелатности.

**РАЗЛОЗИ ЗА ДОНОШЕЊЕ:**

У Програму заједничке комуналне потрошње дошло је до следећих измјена и то:

1. У тачки II, Одржавање јавне хигијене, износ је повећан са 619.504,00 КМ на износ од 721.306,96 КМ, а повећање се односи на сљедеће подтачке:

Подтачка 1, Чишћење и прање улица, под редним бројем 13. Одвоз и депоновање отпада, износ повећан за 44.460,00 КМ са ПДВ-ом. КП "Градска чистоћа" а.д. доставила је информацију да ће доћи до повећања цијене услуге депоновања мијешаног комуналног отпада за 20% од стране ЈП "Депот" д.о.о. Бања Лука. До сада је цијена депоновања комуналног отпада износила 28,00 KM/t без ПДВ-а, а нова утврђена цијена износи 33,60 KM/t без ПДВ-а. Обзиром да ће доћи до повећања цијене депоновања и количине мијешаног комуналног отпада до краја текуће године, потребно је обезбиједити додатна финансијска средства.

Подтачка 2, Одржавање јавног зеленила:

- под редним бројем 1. Одржавање травњака, кошење ротационом косилицом, грабљење и одвоз траве на депонију, износ повећан за 23.399,98 КМ са ПДВ-ом,

- под редним бројем 5. Репродуктивна садња дрвећа, траве и др. растиња, као и рекултивација уништених и оштећених травњака, износ повећан за 12.870,00 КМ са ПДВ-ом.

- под редним бројем 6. Одржавање цвијетњака (окопавање, замјена сезонског цвијећа, залијевање и сл.), износ повећан за 3.510,00 КМ са ПДВ-ом.

Имајући у виду чињеницу да су у градском подручју знатно повећане травнате јавне површине за одржавање, те се исте косе неколико пута годишње, потребно је обезбиједити додатна финансијска средства за наведене радове. Такође, неповољним временским приликама и чешћом појавом биљних болести повећана је потреба за замјеном садног материјала и повећање обима рада за одржавање цвјетњака и садница.

Подтачка 3, Одржавање спомен парка Слободе, под редним бројем 3. Кошење травњака у цијелом спомен парку са свим потребним радњама, износ повећан за 4.563,00 КМ са ПДВ-ом. Програмом утврђени број кошења травњака у спомен парку није довољан из разлога што су ове године обилније падавине поспјешиле бржи раст травнатих површина, па самим тим и потребу за већим бројем кошења исте.

Подтачка 6, Одржавање спомен-обиљежја, износ повећан за 13.000,00 КМ са ПДВ-ом, односи се на повећан број спомен обиљежја код којих се врши одржавање травнатих површина неколико пута годишње.

2. У тачки III, Одржавање улица, износ је повећан са 145.000,00 КМ на износ од 159.000,00 КМ, а повећање се односи на ставку под редним бројем 6. Одржавање улица са асфалтним коловозом, износ повећан за 14.000,00 КМ са ПДВ-ом, јер су потребе за санацијом асфалтног коловоза улица повећане усљед неповољних временских прилика.

3. У тачки IV, Одржавање јавне расвјете, износ је повећан са 670.000,00 КМ на износ од 795.000,00 КМ, а повећање се односи на тачку под редним бројем 1. Утрошак електричне енергије у приградским и градским мјесним заједницама, износ повећан за 125.000,00 КМ са ПДВ-ом. Усљед повећања цијене електричне енергије почетком 2023. године и обрачуна трошка утрошене електричне енергије јавне расвјете по тржишним тарифама, затим кашњења реализације Пројекта реконструкције јавне расвјете преласком на ЛЕД расвјету у граду због неповољних временских прилика, доћи ће до повећања трошкова за утрошену електричну енергију до краја 2023. године у односу на прву процјену.

Сходно свему горе наведеном дошло је до укупног повећања потребних средстава по Програму заједничке комуналне потрошње, са планираног износа од 1.542.504,00 КМ на износ од 1.783.306,96 КМ, ради чега је потребно донијети ову Одлуку.

**ПРИЈЕДЛОГ:**

Предлаже се Скупштини да усвоји нацрт Одлуке о измјени Програма заједничке комуналне потрошње за 2023. годину у предложеном тексту.

**ОБРАЂИВАЧ: ОВЛАШТЕНИ ПРЕДЛАГАЧ:**

Одјељење за комуналне и Градоначелник

стамбене послове

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_